REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/393-14

18. novembar 2014. godine

B e o g r a d

**Z A P I S N I K**

**24. SEDNICE ODBORA ZA PRAVOSUĐE, DRŽAVNU UPRAVU I LOKALNU**

**SAMOUPRAVU, ODRŽANE 18. NOVEMBRA 2014. GODINE**

Sednica je počela u 9,00 časova.

Sednici je predsedavao Petar Petrović, predsednik Odbora.

Sednici su prisustvovali članovi Odbora: Biljana Ilić Stošić, Biljana Savović, Mirjana Andrić, Olgica Batić, Živan Đurišić, Dragan Paunović, Tanja Tomašević Damnjanović, Vladimir Đukanović, Neđo Jovanović, Balša Božović i Velinka Tošić.

Sednici je prisustvovala Suzana Spasojević (zamenik Miletić Mihajlovića).

Sednici nisu prisustvovali članovi Odbora: Aleksandar Martinović, Jovan Marković, Meho Omerović i Laslo Varga, niti njihovi zamenici.

Sednici je prisustvovao i narodni poslanik Aleksandar Jovičić.

Sednici su, kao poverenici predlagača zakona, prisustvovali: Radomir Ilić, državni sekretar u Ministarstvu pravde, Marijana Šarac, savetnik, Jovan Ćosić, načelnik odeljenja, Zlatko Petrović, viši savetnik u Ministarstvu pravde, kao i Miroljub Tomić, član Visokog saveta sudstva, i Majda Kršikapa, sekretar Visokog saveta sudstva.

Na predlog predsednika Odbora utvrđen je sledeći

Dnevni red:

1. Razmatranje Predloga zakona o zaštiti uzbunjivača, koji je podnela Vlada (broj 011-3140/14, od 3. oktobra 2014. godine), u načelu;
2. Razmatranje Predloga zakona o potvrđivanju Ugovora između Republike Srbije i Bosne i Hercegovine o izručenju, koji je podnela Vlada (broj 011-3831/14, od 24. oktobra 2014. godine);
3. Razmatranje Predloga odluke o izboru predsednika sudova, koji je podneo Visoki savet sudstva (broj 119-3702/14, od 14. oktobra 2014. godine);
4. Razmatranje Predloga odluke o izboru sudija koji se prvi put biraju na sudijsku funkciju, koji je podneo Visoki savet sudstva (broj 119-3016/14, od 23. septembra 2014. godine);
5. Razmatranje Predloga odluke o izboru sudija koji se prvi put biraju na sudijsku funkciju, koji je podneo Visoki savet sudstva (broj 119-3703/14, od 14. oktobra 2014. godine);
6. Razmatranje Predloga odluke o izboru sudija koji se prvi put biraju na sudijsku funkciju, koji je podneo Visoki savet sudstva (broj 119-4064/14, od 14. novembra 2014. godine);
7. Razno.

Pre prelaska na rad po utvrđenom dnevnom redu usvojen je, bez primedaba, zapisnik sa 23. sednice Odbora.

**Prva tačka dnevnog reda:** **Razmatranje Predloga zakona o zaštiti uzbunjivača, u načelu**

Radomir Ilić je, u svom uvodnom izlaganju, istakao da je Nacionalnom strategijom za borbu protiv korupcije i Akcionim planom za njeno sprovođenje, predviđeno donošenje zakona o zaštiti uzbunjivača, kao jedne od antikorupcijskih mera Vlade Republike Srbije. Objasnio je da predloženi zakon štiti lica koja prijave korupciju ili bilo kakvo drugo kršenje javnog interesa, u isto vreme sprečavajući odmazdu i štetne posledice po uzbunjivača, odnosno lica koja prijavljuju sumnju na korupciju. Ovaj zakon omogućava građanima da uđu u širok front borbe protiv korupcije, a da pritom niko od njih za to ne trpi bilo kakvu posledicu. Naglasio je da Predlog zakona definiše ko je uzbunjivač, koji su mogući slučajevi uzbunjivanja i kakva se zaštita daje uzbunjivaču, ukazujući da se Ministarstvo pravde opredelilo za sudsku zaštitu.

Vladimir Đukanović je, citirajući član 15. Predloga zakona, postavio pitanje ko je poslodavac i izneo mišljenje da je data prevelika sloboda licima koja podnose anonimne prijave, te da bi trebalo razmotriti mogućnost da se da diskreciono pravo poslodavcu da oceni šta je relevantno, a šta nije.

Balša Božović je ukazao da se Predlogom zakona sužava krug lica koja mogu biti uzbunjivači, kao i da se ne vidi jasno način njihove zaštite od strane trećih lica. Napomenuo je da su „Transparentnost Srbije“ i druge nevladine organizacije ostale uskraćene za određene odgovore na primedbe koje su imali u pripremi nacrta ovog zakona. Izložio je i primedbe na pojedina konkretna rešenja Predloga zakona.

Olgica Batić je podsetila da se pitanja zaštite uzbunjivača ovim zakonom uređuju u skladu sa preporukama Grupe zemalja protiv korupcije (GRECO). Stoga je ukazala da je donošenjem zakona neophodno zaštititi upravo interes javnog kapitala i javni interes od teških povreda, te da bi u vezi sa predloženim rešenjima trebalo imati u vidu da, u slučaju unutrašnjeg uzbunjivanja, poslodavci u privatnim kompanijama su ti koji će štititi svoje interese kroz postavljanje sistema koji obezbeđuje pošovanje propisa kojimna se čuva interes poslodavca. U tom smislu nije isto unutrašnje uzbunjivanje kod državnog poslodavca gde svako kršenje propisa podriva javni interes. Smatra da bi pod pojmovom „uzbunjivanje“ trebalo obuhvatiti i iformaciju o izvršenju krivičnog dela, kako bi se izbegla nedoumica da li se i licima u slučaju prijavljivanja krivičnog dela obezbeđuje zaštita koju imaju uzbunjivači. Ukazala je, takođe, da uzbunjivaču treba omogućiti pravo da prijavu podnese bilo kom organu koji je hijerarhijski iznad organa povodom koga se vrši uzbunjivanje, bez obzira na stepen nadređenosti. Ocenila je, pritom, da su predložena rešenja opterećena suvišnim formalizmom, pre svega imajući u vidu da će ga primenjivati građani.

Neđo Jovanović je u načelnoj raspravi podržao Predlog zakona ukazujući da je hitan postupak suština i smisao proceduralnog dela predloženih rešenja, te bi bilo neophodno insistirati na kraćim rokovima kada je u pitanju postupanje po dobijenoj informaciji, i da su rokovi od 15 dana u članu 15. i članu 18. preterano dugački i dopuštaju mogućnost pojave zloupotreba i nesavesnosti od strane uzbunjivača, te bi ga trebalo skratiti na tri dana. Saglasan je da se ne sme dozvoliti zloupotreba anonimnih uzbunjivača, kao i da treba sprečiti ogućnost odugovlačenja sudskog postupka. Takođe je naglasio da treba propisati da tužba obavezno mora da sadrži utvrđenje da je prema uzbunjivaču preduzeta štetna radnja.

Radomir Ilić, odgovarajući na pitanja narodnih poslanika izneta u raspravi, ocenio je da u predlaganju rešenja za zaštitu uzbunjivača trebalo naći pravu meru i zbog činjenice da su brojni slučajevi uzbunjivanja lažni i da jedan broj uzbunjivača nema nameru da prijavi korupciju, već to čini zbog moguće lične koristi.

Predsednik odbora, Petar Petrović je u svom kratkom izlaganju istakao neophodnost donošenja Predloga zakona o zaštiti uzbunjivača.

Na osnovu člana 156. stav 3. Poslovnika Narodne skupštine, Odbor je odlučio da podnese sledeći

IZVEŠTAJ

Odbor je, u skladu sa članom 155. stav 2. Poslovnika Narodne skupštine. odlučio da predloži Narodnoj skupštini da prihvati Predlog zakona o zaštiti uzbunjivača u načelu.

Za izvstioca Odbora na sednici Narodne skupštine određen je Petar Petrović, predsednik Odbora.

**Druga tačka dnevnog reda: Razmatranje Predloga zakona o potvrđivanju Ugovora između Republike Srbije i Bosne i Hercegovine o izručenju**

Povodom ove tačke dnevnog reda nije bilo diskusije.

Na osnovu člana 156. stav 3. Poslovnika Narodne skupštine, Odbor je odlučio je da podnese sledeći

IZVEŠTAJ

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Ugovora između Republike Srbije i Bosne i Hercegovine o izručenju.

Za izvstioca Odbora na sednici Narodne skupštine određen je Petar Petrović, predsednik Odbora.

**Treća tačka dnevnog reda:** **Razmatranje Predloga odluke o izboru predsednika sudova**

Miroljub Tomić obavestio je prisutne da je Visoki savet sudstva, na osnovu člana 52. Poslovnika o radu Visokog saveta sudstva, doneo odluku o formiranju komisije za izbor sudija, koja je izvršila proveru prijave kandidata, obavila razgovor sa prijavljenim kandidatima i ocenila da li ispunjavaju kriterijume za izbor. Prilikom ocene kandidata Visoki savet sudstva je posebno imao u vidu mišljenje kolegijuma suda, rezultate rada, kao i da je pored stručnosti Komisija posebno cenila upravljačke sposobnosti prijavljenih kandidata, pa je na osnovu toga utvrđena lista kandidata koji ispunjavaju kriterijume i merila za izbor sudija.

Izrazio je lično zadovoljstvo i ocenu da se radi o izuzetno kvalitetnim i stručnim kandidatima posvećenim poslu i podsetio prisutne da je Visoki savet sudstva o svim predloženim kandidatima dostavio Narodnoj skupštini detaljne biografije i mišljenja.

Na osnovu čl. 51. i 201. Poslovnika Narodne skupštine, Odbor je odlučio da podnese sledeći

IZVEŠTAJ

Odbor za pravosuđe, državnu upravu i lokalnu samoupravu konstatovao je da je Visoki savet sudstva podneo Predlog odluke o izboru predsednika sudova kao ovlašćeni predlagač, u skladu sa članom 13. alineja četvrta Zakona o Visokom savetu sudstva.

Odbor je odlučio da predloži Narodnoj ekupštini da prihvati Predlogove odluke.

Za izvestioca Odbora na sednici Narodne skupštine određen je Petar Petrović, predsednik Odbora.

**Četvrta tačka dnevnog reda:** **Razmatranje Predloga odluke o izboru sudija koji se prvi put biraju na sudijsku funkciju**

Na osnovu čl. 51. i 201. Poslovnika Narodne skupštine, Odbor je odlučio da podnese sledeći

IZVEŠTAJ

Odbor za pravosuđe državnu upravu i lokalnu samoupravu konstatovao je da je Predlog odluke o izboru sudija koji se prvi put biraju na sudijsku funkciju Visoki savet sudstva podneo kao ovlašćeni predlagač, u skladu sa članom 13. alineja treća Zakona o Visokom savetu sudstva.

Odbor je odlučio da predloži Narodnoj skupštini da prihvati Predlog odluke o izboru sudija koji se prvi put biraju na sudijsku funkciju.

Za izvestioca Odbora na sednnci Narodne skupštine određen je Petar Petrović, predsednik Odbora.

**Peta tačka dnevnog reda:** **Razmatranje Predloga odluke o izboru sudija koji se prvi put biraju na sudijsku funkciju**

Na osnovu čl. 51. i 201. Poslovnika Narodne skupštine, Odbor je odlučio da podnese sledeći

IZVEŠTAJ

Odbor za pravosuđe, državnu upravu i lokalnu samoupravu konstatovao je da je Predlog odluke o izboru sudija koji se prvi put biraju na sudijsku funkciju Visoki savet sudstva podneo kao ovlašćeni predlagač, u skladu sa članom 13. alineja treća Zakona o Visokom savetu sudstva.

Odbor je odlučio da predloži Narodnoj skupštini da prihvati Prsdlog odluke o izboru sudija koji se prvi put biraju na sudijsku funkciju.

Za izvestioca Odbora na sednici Narodne skupštine određen je Petar Petrović, predsednik Odbora.

**Šesta tačka dnevnog reda:** **Razmatranje Predloga odluke o izboru sudija koji se prvi put biraju na sudijsku funkciju**

Na osnovu čl. 51. i 201. Poslovnika Narodne skupštine, Odbor je odlučio da podnese sledeći

IZVEŠTAJ

Odbor za pravosuće. državnu upravu i lokalnu samoupravu konstatovao je da je Predlog odluke o izboru sudnja koji se prvi put biraju na sudijsku funkciju Visoki savet sudstva podneo kao ovlašćeni predlagač, u skladu sa članom 13. alineja treća Zakona o Visokom savetu sudstva.

Odbor je odlučio da predloži Narodnoj skupštini da prihvati Prsdlog odluke o izboru sudija koji se prvi put biraju na sudijsku funkciju.

Za izvestioca Odbora na sednici Narodne skupštine određen je Petar Petrović, predsednik Odbora.

**Sedma tačka dnevnog reda**: **Razno**

U okviru ove tačke dnevnog reda nije bilo pitanja ni predloga.

Sednica je završena u 9,45 časova.

SEKRETAR PREDSEDNIK

Ljiljana Miletić Živković Petar Petrović